અમદાવાદ, 7 જુલાઇ : ગુજરાતનું પ્રથમ પેરિશેબલ (નાશવંત વસ્તુઓ) કાર્ગો કોમ્પ્લેક્સ બે વર્ષ પહેલા જ અમદાવાદના સરદાર વલ્લભભાઇ પટેલ ઇન્ટરનેશનલ એરપોર્ટ ખાતે બંધાઇને તૈયાર હતું, જો કે ત્રીજી પાર્ટીને મંજુરી નહીં આપવાની યુપીએ સરકારની નીતિને કારણે તેનું ઉદધાટન થઇ શક્યું ન હતું. હવે તેને શરૂ કરવા માટે નીતિમાં થોડા બદલાવની જરૂર છે. તેમ કરવામાં આવતા ખેતીની ઝડપથી નાશ પામતી વસ્તુઓને વિદેશના બજારોમાં પહોંચાડવાનું વધારે ઝડપી બનશે. આ માટે એરકાર્ગો કોમ્પેલક્સ ટૂંક સમયમાં શરૂ કરવામાં આવે તેવી શક્યતા છે.